Държавен вестник, бр. 91, 2006 г., стр. 60

С Т Р .  60
Д Ъ Р Ж А В Е Н   В Е С Т Н И К
Б Р О Й  91
Чл. 7. На приетите в заведенията за отрез-
вяване лица се осигурява медицинско на-
блюдение.
Чл. 8. (1) Лицата чието здравословно със-
тояние налага това, се отвеждат в центровете
за спешна медицинска помощ или в най-близ-
кото лечебно заведение, след което по отноше-
ние на тях се спазват указанията на медицинс-
ките специалисти.
(2) Спешна медицинска помощ е винаги на-
лице, когато при лицето  се установява тежко
състояние поради употреба на алкохол или дру-
ги упойващи вещества и/или при наличие на
травми и наранявания.
Чл. 9. (1) При настаняване в заведенията за
отрезвяване на лицата по чл. 2 се извършва
личен обиск, ако такъв не е бил извършван,
като за намерените и иззети вещи се съставя
протокол в три екземпляра, единият от които
се прилага към вещите, вторият се предоставя
на лицето, а третият се прилага към съпрово-
дителните документи.
(2) Иззетите от настанените лица вещи, как-
то и предоставените по чл. 6, ал. 2 такива, се
съхраняват по ред, определен в правилника за
вътрешния ред на заведението за отрезвяване.
Чл. 10. (1) Самоличността на доведените лица
се установява съгласно чл. 61 ЗМВР.
(2) При необходимост служителите в заве-
дението извършват действия по идентификация
на доведените лица по реда на чл. 62 ЗМВР.
(3) Когато се установи, че приетото лице е
военнослужещ, незабавно се уведомяват орга-
ните на военната полиция.
(4) Установените при приемане малолетни
и непълнолетни лица се предават на родители-
те им или се изпращат в съответните домове за
временно настаняване на малолетни и непъл-
нолетни лица.
(5) За настанени лица, за които се установи,
че водят скитнически живот или се занимават
с просия, се изготвя мотивирано искане до ра-
йонния прокурор по местонахождението на за-
ведението за отрезвяване за настаняването им
в съответния дом за временно настаняване на
пълнолетни лица по чл. 79 ЗМВР.
(6) Спрямо лица, които буйстват и от пове-
дението им се предполага, че могат да извър-
шат посегателство върху други настанени лица
в заведението, се използват помощни средства
по реда на ЗМВР.
Чл. 11. (1) Началникът на заведението за
отрезвяване или дежурният служител в негово
отсъствие разпределя приетите лица по спални
помещения.
(2) При разпределение на лицата отделно се
настаняват:
1. мъже от жени;
2. чужденци от български граждани.
Чл. 12. След приемането на лицата в заведе-
нията за отрезвяване при необходимост се из-
вършва хигиенно обслужване.
Чл. 13. За приетите и настанени лица, за които
се получат данни, че са извършили престъпле-
ние или че има образувано наказателно произ-
водство, се уведомява съответната областна
дирекция “Полиция” на МВР за предприемане
на необходимите действия.
Чл. 14. (1) Началникът на заведението за
отрезвяване или дежурният служител провеж-
да разговор с настаненото лице, за да установи
причините и условията, способствали извърш-
ването на противообществена проява под вли-
яние на алкохол.
(2) Лицата, настанени в заведенията за от-
резвяване, за които има достатъчно данни и се
предполага, че ще извършат престъпления или
нарушения на обществения ред, се предупреж-
дават съгласно чл. 56 ЗМВР.
Раздел IV
Престой в заведенията за отрезвяване
Чл. 15. Лицата, настанени в заведенията за
отрезвяване, получават:
1. храна;
2. спални и тоалетни принадлежности по ред,
установен в правилника за вътрешния ред;
3. медицинска помощ;
4. възможност за посещения на адвокати,
роднини, близки, представители на диплома-
тически и консулски представителства и пред-
ставители на други институции, които се отра-
зяват в дневник.
Чл. 16. (1) Настанените в заведенията за
отрезвяване лица:
1. спазват правилата за вътрешния ред в за-
ведението;
2. изпълняват разпорежданията на длъжнос-
тните лица в заведението;
3. опазват инвентара на заведението.
(2) Лицата, настанени в заведенията за от-
резвяване, не могат да ги напускат без разреше-
ние на началника или дежурния служител.
Чл. 17. Срокът за престой в заведенията за
отрезвяване е до 24 часа, след което лицето се
освобождава.
Раздел V
Изисквания към заведенията за отрезвяване
Чл. 18. (1) Заведенията за отрезвяване се
обособяват в специално построени или приспо-
собени за целта помещения.
(2) В заведенията за отрезвяване се из-
граждат:
1. кабинет на началника;
2. стая за служителите;
3. кабинет-манипулационна на медицинско-
то лице;
4. стая за дежурния служител;
5. спални помещения;
6. хигиенно-битови помещения (умивални,
бани, тоалетни);
7. складови и други административно-сто-
пански помещения.
(3) Спалните помещения в заведенията се
обзавеждат с инвентар и пособия съгласно пра-
вилника за вътрешния ред.
(4) Медицинският кабинет-манипулационна
се оборудва и обзавежда съгласно нормативни-
те изисквания.